Tæplega sex prósent verðbólga síðustu 12 mánuði Vísitala neysluverðs miðað við verðlag í september var 383,3 stig og hækkaði um 0,63% frá fyrra mánuði . Þetta þýðir að tólf mánaða verðbólga er nú 5,7% , eða um 0,7% hærri en hún var í síðasta mánuði . Án húsnæðis er hún um 5,5% . Undanfarna þrjá mánuði hefur vísitala neysluverðs hækkað um 1% sem jafngildir 4,1% verðbólgu á ári ( 3,6% verðbólgu fyrir vísitöluna án húsnæðis ) . Í frétt Hagstofunnar segir að vísitala neysluverðs samkvæmt útreikningi í september 2011 gildi til verðtryggingar í nóvember 2011 . Vísitala fyrir eldri fjárskuldbindingar , sem breytast eftir lánskjaravísitölu , er 7.568 stig fyrir nóvember 2011 . Þá segir að sumarútsölum sé víðast lokið og hafi verðhækkun á fötum og skóm numið 4,2% ( vísitöluáhrif 0,24% ) og verð á húsgögnum , heimilis - og raftækjum um 2,3% ( 0,13% ) . Þá hækkaði verð á dagvöru um 0,6% ( 0,1% ) .